จงเสนอไอเดีย วิธีเตรียมการรับมือด้านการเงินในช่วงเศรษฐกิจถดถอย
5 วิธีเตรียมการรับมือเศรษฐกิจถดถอย 

1. กำหนดงบ การกำหนดงบเป็นพื้นฐานช่วยให้เข้าใจว่า มีเงินเข้าแค่ไหนในแต่ละเดือน และช่วยให้กำหนดได้ว่าจะจัดสรรงบประมาณแค่ไหนไปลงทุน ซึ่งเป็นสิ่งที่ควรทำนับตั้งแต่วินาทีที่มีรายรับเข้ามา การจัดเก็บเงินก่อนนำไปใช้ถือเป็นการจัดการเงินขั้นพื้นฐานที่ทุกคนควรทำ     

2. ยกเลิกการสมัครรับความบันเทิงที่เกินจำเป็น ในสหรัฐ ผู้คนเฉลี่ยจะมีการสมัครบริการความบันเทิงและสื่อที่ราว ๆ 12 รายการ ตามรายงานของ Statista เช่น วิดีโอเกม แอปดนตรี และสตรีมมิ่งต่าง ๆ ควรพิจารณาและยกเลิกบริการที่แทบไม่ได้ใช้งานออกไปบ้าง เหลือไว้เฉพาะที่ใช้งานบ่อย (หากตัดสินใจไม่ได้ บน PC หรือ Mobile จะสามารถบอกความถี่ หรือ ระยะเวลาใช้งานแต่ละแอปได้ ซึ่งตัวเลขเหล่านี้ไม่เป็นความจริงเสมอ)      

3. มีวินัยในการจ่ายหนี้ และเลี่ยงการเสียดอกเบี้ย เมื่อมีการปรับอัตราดอกเบี้ยสูงขึ้น หนี้สินต่าง ๆ ก็สามารถเพิ่มรายจ่ายให้ได้ โดยเฉพาะบัตรเครดิต การจ่ายหนี้ตามกำหนดทุกเดือน (ไม่ใช่ขั้นต่ำ) จะสามารถลดการสร้างดอกเบี้ยได้ แต่หากจ่ายจำนวนเต็มไม่ได้จริง ๆ ควรจ่ายให้ได้อย่างน้อย 70%    

4. เตรียมเงินฉุกเฉิน ที่ปรึกษาการเงินหลาย ๆ คน ให้คำแนะนำว่า เงินฉุกเฉินควรเป็นจำนวนค่าใช้จ่ายจำเป็นต่อเดือน ที่ 3 - 6 เดือน หรือมากกว่า แต่อาจจะปรับเปลี่ยนได้ตามสถานการณ์ชีวิตขณะนั้น เพราะในความเป็นจริง สำหรับคนทำงานในยุคสมัยที่รายรับสวนทางกับเงินเฟ้อ การเก็บเงินฉุกเฉินให้ได้มากกว่า 6 เดือนนั้นถือเป็นเรื่องค่อนข้างตึงมือ  
 
5. มีวินัยและลงทุนต่อไป แม้สถานการณ์จะทำให้หลายคนไม่อยากลงทุนแต่ก็ควรทำต่อไป เพราะจากข้อมูลในอดีต ตลาดขาลง (Bear Market) มักจะเกิดขึ้นเพียงช่วงสั้น ๆ และการลงทุนที่เห็นผลที่สุดสำหรับคนที่ไม่มีเวลา คือการลงทุนระยะยาว นักลงทุนที่มองหาหนทางลงทุนระยะยาวในช่วงเศรษฐกิจถดถอย สามารถเลือกลงทุนแบบ DCA ได้ทั้งผ่านกองทุนรวมหรือหุ้นกับบริษัทหลักทรัพย์ฟิลลิป ที่เริ่มต้นเพียง 1,000 บาทต่อเดือน
ตลาดการเงิน & ผลิตภัณฑ์และบริการทางการเงิน,ความรู้ทางการเงิน,ข่าวเศรษฐกิจและการเงิน